Horace Campbell ni Profesa wa Sayansi ya Siasa na Masomo Kuhusu Wamarekani Weusi katika Chuo Kikuu cha Syracuse, New York. Campbell alizaliwa Montego Bay, Jamaika na kupata masomo yake Visiwa vya Karibi, Kanada, Uganda, na Uingereza. Kabla ya kuanza kufundisha Syracuse aliwahi kufundisha Chuo Kikuu cha Northwestern nchini Marekani na Chuo Kikuu cha Dar es Salaam nchini Tanzania. Masomo yake ya udakitari aliyasomea kwenye Chuo Kikuu cha Sussex nchini Uingereza. Toka mwaka 1979 amekuwa akiandika na kufundisha kuhusu masuala ya jeshi na mabadiliko barani Afrika. Horace Campbell ameshaandika na kuhariri vitabu mbalimbali. Kitabu chake maarufu ni kile cha Rasta and Resistance: From Marcus Garvey to Walter Rodney. Dr. Campbell amemuoa Professor Makini Zaline Roy, ambaye ni Profesa wa Elimu Chuo Kikuu cha Syracuse. Campbell, H. (2013), Global NATO and the Catastrophic Failure in Libya: Lessons for Africa in the Forging of African Unity, Monthly Review Press. Campbell, H. (2010), Barack Obama and 21st Century Politics Archived 23 Februari 2014 at the Wayback Machine., Pluto Press.